EkBass/fiwiki-20250220-pages-articles huggingface dataset:
Leo Gummerus

Leo Benedikt Gummerus (20. kesäkuuta 1885 Kurkijoki – 16. joulukuuta 1956 Lappeenranta) oli suomalainen poliitikko. Gummerus toimi Kokoomuksen kansanedustajana vuosina 1927–1929 edustaen Viipurin läänin itäistä vaalipiiriä. Gummerus toimi myös Lappeenrannan kaupunginvaltuuston puheenjohtajana. Gummerus kirjoitti ylioppilaaksi vuonna 1903, valmistui filosofian kandidaatiksi ja maisteriksi vuonna 1907, teologian kandidaatiksi vuonna 1911, vihittiin papiksi samana vuonna ja suoritti pastoraalitutkinnon vuonna 1916. Politiikan ulkopuolella Gummerus toimi ylimääräisenä pappina Parikkalassa 1911–1914, Jaakkimassa 1914–1915 ja Iisalmessa 1915–1920, kirkkoherrana Rautjärvellä 1920–1931 ja Lappeella 1931–1956, tuomiokapitulin asessorina Savonlinnassa 1923–1925 ja Viipurissa 1925–1929 ja 1935–1941, vt. lääninrovastina 1947–1951 ja lääninrovastina 1951–1956. Gummeruksen vanhemmat olivat kirkkoherra Julius Immanuel Gummerus ja Aina Helena Winter. Gummeruksen puoliso vuosina 1914–1925 oli Karin Lydia Noponen sekä vuodesta 1926 Siiri Helena Elisabeth Tavast. Gummerus toimi presidentin valitsijamiehenä vuosina 1925, 1937, 1940, 1943 ja 1950. Gummerukselle myönnettiin rovastin arvonimi vuonna 1929 sekä teologian kunniatohtorin arvonimi vuonna 1955. == Lähteet == Luokka:Kansanedustajat Luokka:Kansallisen Kokoomuksen poliitikot Luokka:Lappeenrannan kaupunginvaltuutetut Luokka:Viipurin läänin itäinen vaalipiiri Luokka:Suomen evankelis-luterilaisen kirkon papit Luokka:Vuonna 1885 syntyneet Luokka:Vuonna 1956 kuolleet
Sarrant

Sarrant on Ranskan kunta Occitanien alueella Gersin departementin itärajalla. Kunnan asukasluku vuonna 2014 oli 386. Se kuuluu Gimone-Arratsin kantoniin Condomin arrondissementissa. Sarrant kuuluu kauneimpien ranskalaiskylien järjestöön Les Plus Beaux Villages de France, johon Gersin departementista kuuluu kolme muutakin kylää.List of The Most Beautiful Villages of France , Les plus beaux villages de France. Viitattu 19.7.2017. ==Lähteet== ==Aiheesta muualla== Luokka: Gersin kunnat
Le Bourget-du-Lac

Le Bourget-du-Lac on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Lac du Bourget -järven rannalla. Kunta on pieni matkailu- ja opiskelijakaupunki. Kunnan kehitystä tukemaan sinne on rakennettu Savoie Technolac –teknologiakeskus ja lähistöllä on aluetta palveleva Chambéryn lentoasema.Tour de France 2017 ==Nähtävyyksiä== Kunnan nähtävyyksiä on linna Château du Bourget. Linna on rakennettu 1200-luvulla, ja se on nykyään raunioitunut. Linna oli vuosina 1285-1434 Savoijin kreivien tärkein asuinpaikka. ==Lähteet== ==Aiheesta muualla== Luokka:Savoien kunnat
Auvillar

thumb|Place de la Halle-aux-Grains, Auvillar Auvillar on Ranskan kunta Occitanien alueella Tarn-et-Garonnen departementin luoteisosassa. Kunnan asukasluku vuonna 2014 oli 935. Se kuuluu Garonne-Lomagne-Brulhois’n kantoniin Castelsarrasinin arrondissementissa. Garonne-joen varrella sijaitseva Auvillar kuuluu kauneimpien ranskalaiskylien järjestöön Les Plus Beaux Villages de France, johon Tarn-et-Garonnen departementista kuuluu kaksi muutakin kylää, Lauzerte ja Bruniquel.List of The Most Beautiful Villages of France , Les plus beaux villages de France. Viitattu 19.7.2017. ==Lähteet== ==Aiheesta muualla== Luokka: Tarn-et-Garonnen kunnat
Bruniquel

thumb|Bruniquel Bruniquel [bʁyni.kel] on Ranskan kunta Occitanien alueella Tarn-et-Garonnen departementin kaakkoisrajalla. Kunnan asukasluku vuonna 2014 oli 611. Se kuuluu Tarn-Tescou-Quercyn kantoniin Montaubanin arrondissementissa. Bruniquel sijaitsee noin 40 kilometriä Montaubanista itään. Bruniquelin nähtävyyksiin kuuluu kukkulan huipulla sijaitseva linna, linnoitettu kylä ja siellä sijaitseva Maison Payrol 1200-luvulta peräisin olevine seinämaalauksineen. Bruniquel kuuluu kauneimpien ranskalaiskylien järjestöön Les Plus Beaux Villages de France, johon Tarn-et-Garonnen departementista kuuluu kaksi muutakin kylää, Auvillar ja Lauzerte, ja lisäksi Bruniquelin lähinaapuri Puycelsi Tarnin departementin puolella.List of The Most Beautiful Villages of France , Les plus beaux villages de France. Viitattu 19.7.2017. ==Lähteet== ==Aiheesta muualla== Luokka: Tarn-et-Garonnen kunnat
Hannes Eskola

Anders Johannes (Hannes) Eskola (24. kesäkuuta 1885 Paavola – 26. huhtikuuta 1951 Raahe) oli suomalainen poliitikko. Eskola toimi Maalaisliiton kansanedustajana vuosina 1930–1933 edustaen Oulun läänin eteläistä vaalipiiriä. Eskola toimi myös Paavolan kunnanvaltuuston jäsenenä. Siviiliammatiltaan Eskola oli maanviljelijä ja hän toimi viljelijänä Paavolassa. Hän toimi myös Paavolan säästöpankin johtajana 1909–1935 sekä Pohjolan Osake-Pankin Raahen konttorin johtajana 1935–1951. Eskolan vanhemmat olivat maanviljelijä Matti Eskola ja Maria Turunen. Eskolan puoliso vuosina 1906–1941 oli Maria Laru, vuosina 1943–1948 Lyydia Lautiainen sekä vuodesta 1950 Anna Magdaleena Räinä (e. Tapanila). Eskola toimi presidentin valitsijamiehenä vuosina 1937, 1940 ja 1943. == Lähteet == Luokka:Kansanedustajat Luokka:Suomen Keskustan poliitikot Luokka:Oulun läänin eteläinen vaalipiiri Luokka:Paavolan kunnanvaltuutetut Luokka:Suomalaiset pankinjohtajat Luokka:Vuonna 1885 syntyneet Luokka:Vuonna 1951 kuolleet
Juhlalevy

Juhlalevy voi tarkoittaa: * Juhlalevy (Aimo Saxelinin albumi), 2011 * Juhlalevy (Arvi Tikkalan albumi), 2007 * Juhlalevy (Eugen Malmstenin albumi), 2007 * Juhlalevy (Reijo Viidan albumi), 2007 * Juhlalevy – 50 laulua, Mikko Alatalon albumi vuodelta 2001 * Juhlalevy – Pure mua, Meiju Suvaksen albumi vuodelta 2010
Østerdølen

Østerdølen on paikallinen norjalainen sanomalehti, jota julkaistaan Stor- Elvdalissa Hedmarkin läänissä. Lehden levikki oli 1 016 vuonna 2008.Østerdølen; Store norske leksikon == Lähteet == Luokka:Norjalaiset sanomalehdet
Lauzerte

Lauzerte [lo'zeʁt] on Ranskan kunta Occitanien alueella Tarn-et-Garonnen departementissa. Kunnan asukasluku vuonna 2014 oli 1 482\. Se kuuluu Pays de Serres Sud-Quercyn kantoniin Castelsarrasinin arrondissementissa. Lauzerte kuuluu kauneimpien ranskalaiskylien järjestöön Les Plus Beaux Villages de France, johon Tarn-et-Garonnen departementista kuuluu kaksi muutakin kylää, Auvillar ja Bruniquel.List of The Most Beautiful Villages of France , Les plus beaux villages de France. Viitattu 19.7.2017. ==Lähteet== ==Aiheesta muualla== Luokka: Tarn-et-Garonnen kunnat
Camon (Ariège)

Camon on Ranskan kunta Occitanien alueella Ariègen departementissa. Kunnan asukasluku vuonna 2014 oli 145. Se kuuluu Mirepoix’n kantoniin Pamiersin arrondissementissa. Camon kuuluu kauneimpien ranskalaiskylien järjestöön Les Plus Beaux Villages de France, johon Ariègen departementista kuuluu myös Saint-Lizier.List of The Most Beautiful Villages of France , Les plus beaux villages de France. Viitattu 19.7.2017. ==Lähteet== ==Aiheesta muualla== Luokka: Ariègen kunnat
Saint-Lizier

Saint-Lizier on Ranskan kunta Occitanien alueella Ariègen departementissa. Ranskan eteläosassa sijaitsevan kunnan asukasluku vuonna 2014 oli 1 417\. Se kuuluu Portes du Couseransin kantoniin Saint-Gironsin arrondissementissa. Saint-Lizier kuuluu kauneimpien ranskalaiskylien järjestöön Les Plus Beaux Villages de France, johon Ariègen departementista kuuluu myös Camon.List of The Most Beautiful Villages of France , Les plus beaux villages de France. Viitattu 19.7.2017. ==Lähteet== ==Aiheesta muualla== Luokka: Ariègen kunnat
Mircea Stan

Mircea Stan (s. 1943 Romania) on romanialaissyntyinen jazzmuusikko ja pasunisti, joka on 1970-luvun alkuvuosista alkaen asunut Suomessa.Mircea Stan, Jazz Finland. Viitattu 20.7.2017. Stan oli yksi UMO Jazz Orchestran perustajajäsenistä. Sen lisäksi hän on soittanut muun muassa Edward Vesalan, Heikki Sarmannon ja Paroni Paakkunaisen johtamissa kokoonpanoissa. 1980-luvulta alkaen hän on esiintynyt duona saksofonisti-huilisti Pentti Lahden kanssa. Mircea Stanin omat yhtyeet ovat olleet sekstettejä, joita levytyksissä on vahvistettu lyömäsoittajilla. Muusikon työn ohella Mircea Stan on opettanut pitkään pasuunansoittoa Helsingin Pop & Jazz Konservatoriossa ja sen ulkopuolella. ==Diskografiaa== *The Touch (Kompass Records, 1987) *Para Los Trombones (Andania, 1989) *Roots Never Die (Mircea Stan Jazz Band, omakustanne, 2000) *Coming Home (Mircea Stan Quartet, Yleisradion äänite vuodelta 1974, Svart Recordsin vinyylijulkaisu 2010-luvulta) ==Lähteet== ==Aiheesta muualla== *Mircea Stan Discogs-levytystietokannassa Luokka:Suomalaiset pasunistit Luokka:Romanialaiset muusikot Luokka:Vuonna 1943 syntyneet Luokka:Elävät henkilöt
Mihai Tudose

Mihai Tudose (s. 6. maaliskuuta 1967 Brăila, Romania) on romanialainen sosiaalidemokraattista puoluetta (PSD) edustava poliitikko, joka toimi Romanian pääministerinä 29. kesäkuuta 2017 – 16. tammikuuta 2018.. == Opiskelu == Tudose opiskeli hallintotieteitä Dimitrie Cantemirin kristillisen yliopiston oikeustieteellisessä tiedekunnassa Bukarestissa ja valmistui vuonna 1995. Vuonna 2001 hän suoritti Galațin yliopistossa jatko-opintoja liike- ja taloushallinnossa ja vuonna 2006 kansallisen turvallisuuden jatkokurssin Romanian tiedustelupalvelun Kansallisen turvallisuuden korkeakoulussa. Samana vuonna hän suoritti johtamisen erikoistumisopintoja kansalliseen turvallisuuteen erikoistuneessa Marshall-keskuksessa Saksan Garmisch- Partenkirchenissä sekä Romanian Maanpuolustuskorkeakoulun jatkokurssin Bukarestissa. Vuosina 2006−2007 Tudose suoritti maisterintutkinnon eurooppalaisesta talouspolitiikasta. Hän on opiskellut myös viestinnän ja suhdetoiminnan hallintaa Galațin yliopistossa, aseellisten konfliktien arviointia ja ratkaisua Georgetownin yliopistossa Yhdysvalloissa ja matkailun kehittämistä ("Matkailu kestävän alueellisen kehityksen kontekstissa"). Vuonna 2010 Tudose valmistui filosofian tohtoriksi sotatieteistä väitöskirjansa aiheena "Kriittisen infrastruktuurin suojelu". == Ura poliitikkona == Vuonna 1992 Tudose liittyi sosiaalidemokraattisen FDSN-puolueen jäseneksi, kun FDSN perustettiin. Puolueen perustajat olivat eronneet Romanian vallankumouksen jälkeen hallinneesta FSN-puolueesta. Vuonna 2000 Tudose valittiin kansanedustajaksi Romanian parlamenttiin. Vuosina 2000−2007 hän toimi Euroopan neuvoston varajäsenenä ja vuosina 2007−2014 jäsenenä. Helmikuusta kesäkuuhun 2017 Tudose toimi PSD:n johtaman Sorin Grindeanun hallituksen talousministerinä, kunnes hallitus kaatui 21. kesäkuuta 2017 ja Grindeanu syrjäytettiin PSD:n sisäisessä valtakamppailussa. Myös Tudosea on pidetty romanialaisessa mediassa syypäänä siihen, ettei hallitus ole toteuttanut uudistuksia. 29\. kesäkuuta 2017 Tudose aloitti Romanian pääministerinä. Tudose menetti oman puolueensa tuen tammikuussa 2018 ja ilmoitti eroavansa. Kiistan taustalla oli Tudosen vaatimus sisäministerin erosta. Hän syytti tätä myös julkisesti valehtelusta. Sisäministerillä oli kuitenkin puoluejohdon tuki. Vuoden 2019 europarlamenttivaaleissa Tudose valittiin Euroopan parlamentin jäseneksi. Hän istuu Euroopan parlamentin sosialistien ja demokraattien ryhmässä. == Lähteet == == Aiheesta muualla == * Luokka:Romanian pääministerit Luokka:Vuonna 1967 syntyneet Luokka:Elävät henkilöt Luokka:Romanialaiset europarlamentaarikot
Bergensavisen

Bergensavisen on norjalainen päivälehti, joka ilmestyy Hordalandissa Bergenissä. Lehti alkoi ilmestyä 23. maaliskuuta 1923 Norjan työväenpuolueen äänenkannattajana. Yleisesti siitä käytetään lyhennettä BA, ja se on Bergenin alueen toiseksi suurin lehti Bergens Tidenden jälkeen. Lehden koko muuttui 1994 tabloidiksi. Samalla lehden painopaikka muuttui Fyllingsdalenista Mindeen. BA:n verkkolehti alkoi ilmestyä 19. tammikuuta 1996 ensimmäisenä verkkolehtenä Bergenissä ja yhtenä ensimmäisistä koko Norjassa. ==Vastaavat päätoimittajat== * Gunnar Ousland 1927–1938 * Oscar Ihlebæk 1938–1941 * Torstein Selvik 1945–1958 (stortingedustaja 1950–1969) * Jørgen Hustad 1950–1958 * Per Bratland 1958–1962 * Egil Helle 1962–1964 * Odd Ragnar Torvik 1964–1983 * Alf Hildrum 1981–1983 * Olav Terje Bergo 1984–2009 * Anders Nyland 1. huhtikuuta 2009 – 18. maaliskuuta 2016 * Sigvald Sveinbjørnsson 12. huhtikuuta 2016 – ==Lähteet== ==Aiheesta muualla== *Bergensavisens webbplats Luokka:Norjalaiset sanomalehdet
ITromsø

iTromsø, aiemmin Bladet Tromsø, on norjalainen sanomalehti, joka ilmestyy Tromssassa. Lehti on perustettu 1898. Sen omistaa toinen lehti, Harstad Tidende. ==Vastaavat päätoimittajat== *1898–1898 Erling Gjemsø *1898–1912 Erling Steinbø *1912–1916 Anders Hamre *1916–1916 Sverre Melvær *1916–1917 Karl Sjurseth *1917–1917 Andreas Aas *1917–1917 Anders Hamre *1917–1961 Oscar Larsen *1961–1972 Kjell Larsen *1961–1982 Sverre Larsen *1972–1974 Wiggo Jentoft *1974–1980 Erlend Rian *1980–1985 Einar Sørensen *1985–1985 Kjell Larsen *1985–1986 Arnulf Hartviksen *1986–1990 Pål Stensaas *1990–1993 Per Eliassen *1994–2007 Yngve Nilssen *2007–2009 Jonny Hansen *2009–2014 Jørn Chr. Skoglund *2014–2015 Jonny Hansen *2015–Stig Jakobsen ==Lähteet== ==Aiheesta muualla== *iTromsøn verkkosivusto Luokka:Norjalaiset sanomalehdet
Rikhard Sotamaa

Karl Johannes Rikhard "Rikke" Sotamaa, ent. SödermanTyrvään yhteiskoulu – Vammalan lukio 1904–1979 (matrikkeli), s. 196. Vammala: Vammalan lukio, 1979. ISBN 951-95031-7-X. (21. lokakuuta 1910 Tohmajärvi – 28. lokakuuta 2000 Laukaa) oli suomalainen lääkäri ja lääkintöneuvos. Sotamaa oli presidentti Urho Kekkosen läheinen ystävä ja yksi Kekkosen kolmesta henkilääkäristä.Kekkosen henkilääkäri sai presidentin eroamaan, Helsingin Sanomat Kuolleet 10.11.2000 Sotamaan vanhemmat olivat piirieläinlääkäri Axel Siegfrid Söderman ja Sefa Alexandroff ja puoliso vuodesta 1938 Aimi Tuulikki Musikka. Sotamaa kirjoitti ylioppilaaksi Tyrvään yhteiskoulusta Vammalasta vuonna 1929, valmistui lääketieteen lisensiaatiksi Helsingin yliopistosta vuonna 1938 ja toimi Salmin kunnanlääkärinä Raja-Karjalassa sota-aikaan saakka. Talvisodan ja jatkosodan aikana hän toimi kenttäsairaalan lääkärinä ja kirurgina. Kesällä 1944 hän johti 25. Kenttäsairaalaa Karjalankannaksella ja sairaalan ainoana kirurgina leikkasi Talin–Ihantalan taistelujen aikana heinäkuussa 1944 tauotta yhdeksän vuorokautta haavoittuneita sotilaita. Sotien jälkeen hän oli Laukaan kunnanlääkärinä. Sotamaa oli presidentti Kekkosen läheinen ystävä, ja hän oli mukana Kekkosen erä- ja kalaretkillä.Pasi Jaakkonen: Jatkosodan kenttäsairaaloiden kauhukuvat eivät unohdu – Sotamaa leikkasi yötä päivää Pervitinin voimalla, Ilta-Sanomat 22.1.2017Antero Raevuori: Kaatuneen tie, Seura 16.7.2014 Sotilasarvoltaan Sotamaa oli lääkintämajuri, ja hän sai lääkintöneuvoksen arvonimen vuonna 1971. Sotamaa harrasti metsästystä, kalastusta, kalanviljelyä ja metsästyskoirien kasvatusta. Sotamaa oli 1970-luvulla yksi presidentti Kekkosen kolmesta henkilääkäristä, muut olivat Pentti Halonen ja Erkki Kivalo. Hän muun muassa suostutteli sairauslomalle jääneen Kekkosen allekirjoittamaan eroilmoituksensa presidentin virasta 26. lokakuuta 1981.Pasi Jaakkonen: Kekkonen erotessaan: ”Niin saatanan paska virka!”, Ilta-Sanomat 27.8.2016 == Lähteet == == Aiheesta muualla == * Martti Muurikainen: Legenda jo eläessään – K. J. R. Sotamaa. Verkkoversio Laukaan Joulu 2007 -lehdessä ilmestyneestä artikkelista * Kekkonen pysyi pystyssä piristyspillereiden voimalla, Iltalehti 12.10.2016 * Kekkosta tutkittiin sairaalassa Juho Kemppaisen nimellä, Yle Dokumentit 22.10.2016 * Tohtori Rikhard Sotamaa ja rouva Aino Sotamaa, valokuva. Suomen Metsästysmuseon kuvakokoelma (Finna) Luokka:Suomalaiset lääkärit Luokka:Urho Kekkoseen liittyvät henkilöt Luokka:Vuonna 1910 syntyneet Luokka:Vuonna 2000 kuolleet
Viikinkiaika Latviassa

Viikinkiaikana vuosina 800–1000 latvialaiset ja skandinaavit kohtasivat toisensa. Väinäjoki toimi hyvänä kauppareittinä viikingeille, ja sitä kutsuttiin myös "viikingeiltä kreikkalaisille" -nimityksellä. Skandinaavit tekivät ryöstöretkiä Latvian alueelle, mutta ryöstöt kohdistuivat enimmäkseen kuureihin ja semigalleihin. Vaikka viikinkien matkat Latviassa olivat väkivaltaisia, ne eivät koskaan aiheuttaneet suurempaa alistamista tai siirtomaiden perustamista alueelle. Skandinaavit, jotka olivat kulkeneet alueella, olivat enimmäkseen gotlantilaisia, ruotsalaisia ja tanskalaisia. Itä-Baltiasta tehtiin myös yksittäisiä ryöstöretkiä Skandinaviaan. Viikinkien Latvian-matkoista on tiedossa yksi kirjoitettu saaga. Saagan päähenkilö on islantilainen viikinki Egil Skallagrimsson. == Lähteet == * Latvia Luokka:Latvian historia
Pyhän Marian maa

Pyhän Marian maa eli Maarianmaa (myös Marianmaa, , ) oli alue, johon kuului Latvia ja Viro. Katolinen kirkko julisti vuonna 1202 Latvian ja Viron alueen Pyhän Marian maaksi. Aluetta pidettiin yhtä tärkeänä kuin Palestiinaa, johon ristiretket kohdistuivat. Myös Pyhän Marian maalle järjestettiin ristiretkiä, ja kirkon tavoitteena oli liittää alue kokonaan kristinuskoon. ==Katso myös== * Vanha-Liivinmaa * Ristiretket Baltiaan ==Lähteet== * Luokka:Historialliset alueet Luokka:Neitsyt Marian kunnioittaminen katolisessa kirkossa Luokka:Latvian historia Luokka:Viron historia Luokka:Viron keskiaika
Fenetyylialkoholi

Fenetyylialkoholi (C8H10O) on aromaattisiin alkoholeihin kuuluva orgaaninen yhdiste. Yhdistettä käytetään runsain määrin hajusteena ja aromiaineena. == Ominaisuudet ja esiintyminen luonnossa == Fenetyylialkoholi on väritöntä nestettä. Sillä on hyvin miellyttävä ja makeahko ruusunkaltainen tuoksu. Yhdiste liukenee kohtalaisesti veteen ja erittäin hyvin muun muassa etanoliin ja dietyylieetteriin. Fenetyylialkoholin reaktiot ovat tyypillisiä sekä alkoholeille että aromaattisille yhdisteille. Se muun muassa reagoi karboksyylihappojen kanssa, jolloin muodostuu estereitä. Se voidaan hapettaa fenyyliasetaldehydiksi ja fenyylietikkahapoksi, ja se reagoi elektrofiilisella aromaattisella substituutiolla eli voidaan esimerkiksi nitrata. Se voidaan myös pelkistää vedyttämällä 2-sykloheksyylietanoliksi.Braja D. Mookherjee & Richard A. Wilson: Benzyl Alcohol and β-Phenethyl Alcohol, Kirk-Othmer Encyclopedia of Chemical Technology, John Wiley & Sons, New York, 2000. Viitattu 21.7.2017.Johannes Panten & Horst Surburg: Flavors and Fragrances, 3. Aromatic and Heterocyclic Compounds, Ullmann's Encyclopedia of Industrial Chemistry, John Wiley & Sons, New York, 2016. Viitattu 21.7.2017 Fenetyylialkoholia esiintyy useissa eri kasvien eteerisissä öljyissä. Tällaisia ovat muun muassa ruusu, neilikka, hyasintti, kurjenpolvet, appelsiini ja tuoksuilangia. == Valmistus ja käyttö == Fenetyylialkoholia voidaan eristää luontaisista lähteistä uuttamalla tai tislaamalla, mutta suurin osa käytetystä fenetyylialkoholista tuotetaan synteettisesti. Aikaisemmin käytettiin fenetyyliasetaatin pelkistystä natriumamalgaamin avulla. Nykyään käytetyin menetelmä on kuitenkin bentseenin Friedel–Crafts- alkylointi etyleenioksidin avulla alumiinikloridin toimiessa katalyyttinä. Myös styreenioksidin vedytystä käytetään ja etyylibentseenin hapetusta ilman avulla tutkitaan käytettäväksi fenetyylialkoholin valmistukseen. Reaktiossa muodostuva tuote puhdistetaan tislaamalla. Fenetyylialkoholia käytetään runsaasti hajusteissa tuomaan niihin ruusun tuoksua. Se on stabiili myös emäksisissä olosuhteissa, minkä vuoksi se soveltuu erityisen hyvin saippuoiden hajusteeksi. Yhdistettä käytetään myös valmistettaessa synteettistä ruusuvettä. Fenetyylialkoholista valmistettavat esterit ja eetterit ovat myös yleisiä hajusteiden ainesosia ja usein niitä käytetään yhdessä fenetyylialkoholin kanssa. == Lähteet == == Aiheesta muualla == * *Pherobase: Semiochemical – 2-phenylethanol *Pherobase: Floral Compound – 2-phenylethanol Luokka:Aromaattiset yhdisteet Luokka:Primääriset alkoholit
Sven Sevelius

Sven Gabriel Sevelius (13. joulukuuta 1912 Helsinki – 16. syyskuuta 1981 Helsinki) oli suomalainen varatuomari, pääkonsuli ja toimitusjohtaja. Sevelius oli presidentti Urho Kekkosen läheinen ystävä jo 1940-luvun lopulta lähtien.Maarit Tyrkkö : Presidentti ja toimittaja, WSOY 2016 (Google Kirjat linkki)Rafael Olinin Geneanet-sivusto : Sven Gabriel SeveliusVem och vad? Biografisk handbok 1967 (Projekt Runeberg) Seveliuksen vanhemmat olivat metsänhoitaja, agronomi Sven Alvar Sevelius (1876–1952) ja voimistelunopettaja Olga Wilhelmina Tesche.Ylioppilasmatrikkeli 1853–1899 : Sven Alvar Sevelius Hän pääsi ylioppilaaksi 1931, suoritti ylemmän oikeustutkinnon 1937 ja sai varatuomarin arvon 1941. Sevelius oli Nya Pressenin ja Mercatorin toimitusjohtaja 1945–1949 ja Kustannus Oy Unionin toimitusjohtaja vuodesta 1945. Hän perusti vuonna 1959 tietosanakirjoja kustantaneen Tietosanakirja Oy:n ja oli yhtiön toimitusjohtaja. Seveliuksen yhtiö julkaisi muun muassa vuosina 1960–1972 Uusi tietosanakirja.nimisen 26-osaisen tietosanakirjan. Sevelius myi Tietosanakirja Oy:n tytäryhtiöneen vuonna 1970 WSOY:lle. Sevelius oli presidentin valitsijamiehenä vuoden 1962 presidentinvaaleissa ja hän oli Tunisian pääkonsulina vuodesta 1962 lähtien. Painot, sitomot, kustannustoiminta, kirjakauppa, maahantuojat ja tehtaat 1918-2009, Hakanmediankronikkaa 2.2.2012 Sevelius asui Sipoon Östersundomissa jossa hän omisti vuodesta 1949 lähtien Fantsin tilan. Kekkonen vieraili usein Seveliuksen luona ja Sevelius neuvoi Kekkosta taloudellisissa ja henkilökohtaisissa asioissa, järjesti auton Kekkosen käyttöön puhujamatkoille sekä järjesti myös hirvijahteja joihin Kekkonen osallistui. Sevelius oli naimisissa 1944–1951 diplomiekonomi Salme Ilona Pohjan kanssa, liitto päättyi avioeroon. Hän meni uudelleen naimisiin 1952 sairaanhoidonopettaja Maila Maria Marjatta Mikkolan kanssa. Sven Seveliuksen pojan Peter Seveliuksen perustama kiinteistösijoitusyhtiö Demarco Oy velkaantui 1990-luvun alussa SKOP- Rahoitukselle jonka osti myöhemmin Handelsbanken Rahoitus Oy. Peter Sevelius oli sittemmin Flying Finn-halpalentoyhtiössä talousjohtajana ja vuoden 2004 alussa lyhyen aikaa toimitusjohtajana. Lentoyhtiö asetettiin konkurssiin 2004. Peter Sevelius tuomittiin joulukuussa 2008 Turun käräjäoikeudessa törkeästä velallisen epärehellisyydestä yhdentoista kuukauden ehdolliseen vankeuteen. Sevelius ym. Talouselämä 16.1.2003Petri Pöntinen : Pettikö valvonta? Suomen Kuvalehti 5/2004Pekka Anttila : Flying Finnistä lähti suuria summia maksukiellosta huolimatta, Suomen Kuvalehti 45/2006Jussi Orell : Flying Finnin konkurssi toi vankeustuomiot neljälle, Turun Sanomat 6.12.2008 == Lähteet == Luokka:Suomalaiset juristit Luokka:Suomalaiset yritysjohtajat Luokka:Urho Kekkoseen liittyvät henkilöt Luokka:Vuonna 1912 syntyneet Luokka:Vuonna 1981 kuolleet
GP2 Euroopan Grand Prix 2009

GP2 Euroopan Grand Prix 2009 oli GP2-kauden 2009 seitsemäs osakilpailu, joka ajettiin 22.–23. elokuuta Valencian katuradalla Espanjassa. Kilpailu ajettiin Formula 1:sten Euroopan GP:n ohessa. Lauantain kilpailun voittoon ajoi Barwa Addax Team -tallin kuljettaja Vitali Petrov. Sunnuntain kilpailun voitti ART Grand Prix -tallin Nico Hülkenberg. Luokka:GP2-kausi 2009 Luokka:GP2 Euroopan Grand Prix
GP2 Turkin Grand Prix 2009

GP2 Turkin Grand Prix 2009 oli GP2-kauden 2009 kolmas osakilpailu, joka ajettiin 6.–7. kesäkuuta İstanbul Parkin moottoriradalla Turkissa. Kilpailu ajettiin Formula 1:sten Turkin GP:n ohessa. Lauantain kilpailun voittoon ajoi Barwa Addax Team -tallin kuljettaja Vitali Petrov. Sunnuntain kilpailun voitti Racing Engineering -tallin Lucas di Grassi. ==Lähteet== Luokka:GP2-kausi 2009 Luokka:GP2 Turkin Grand Prix
Roy Cohn

Roy Marcus Cohn () oli yhdysvaltalainen lakimies. Hän toimi senaattori Joseph McCarthyn pääneuvonantajana toisen punapelon aikana ja sai erityistä merkittävyyttä Army-McCarthy -kuulemisissa. Cohn tunnetaan myös Yhdysvaltain oikeusministeriön syyttäjänä Ethel ja Julius Rosenbergin tapauksessa ja myöhemmin hän edusti Donald Trumpia tämän liikeuran alussa. Vuoden 1992 televisioelokuva Citizen Cohn kertoo dramatisoidun version Cohnin elämästä. Häntä esittää siinä James Woods. Homoseksuaalisuutensa ja AIDS-sairautensa kieltävä Cohn on keskeinen hahmo myös HBO:n minisarjassa Angels in America (2003), jossa häntä esittää Al Pacino. Cohnia on epäilty homoseksuaaliksi, mutta hänen mahdollisista miessuhteistaan on vain spekulaatioita. Cohn kuoli 59-vuotiaana 2. elokuuta 1986 AIDSin aiheuttamiin komplikaatioihin. Tauti oli diagnosoitu vuonna 1984. Cohn kielsi sairautensa loppuun saakka ja väitti kyseessä olevan maksasyöpä."Who is Roy Cohn?" == Lähteet == Luokka:Yhdysvaltalaiset juristit Luokka:Vuonna 1927 syntyneet Luokka:Vuonna 1986 kuolleet
Vasalemma jõgi

Vasalemma jõgi on joki Raplamaassa ja Harjumaassa Viron pohjoisosissa, joka laskee Suomenlahteen Keilan ja Padisen rajalla. == Hallinnolliset alueet == Joen alkulähteet sijaitsevat aivan Raplamaan reuna-alueella Kohilassa, mutta se juoksee pian Harjumaan puolelle ensin Sauen ja sitten Kernun puolelle. Alitettuaan Keila–Riisipere rautatien, se siirtyi Vasalemman puolelle ja pian sen jälkeen Keilan puolelle. Ämarin lentokentän kohdalla joki muuttuu Keilan ja Padisen rajajoeksi, jollaisena se on laskiessaan Suomenlahteen Paldiskin lahdessa. == Joen kulku == Joen alkulähde on kirjaimellisesti lähde tai pikemminkin joukko lähteitä (), jotka sijaitsevat Lümandun kylässä Kohilassa . Joki alkaa virrata mutkitellen Pohjois-Viron tasankoa edeten pääasiassa kohti luodetta. Suoalueilla joen meanderit on oikaistu suorilla osuuksilla, mutta pian tämän jälkeen se saapuu Kernussa valtatien 4 jälkeen Kohatun kylään, missä joki on padottu Kernun patojärveksi (). Altaan pinta-ala on 14 hehtaaria . Hieman alempana ja ennen Ruilan kylää, siihen laskee vasemmalta Ruila järven laskuoja. Ruilassa jon jokeen padottu lampi () ja sen jälkeen joki palaa metsä- ja suomaille. Niiden loppuessa se sivuaa Suure-Aru soota ja Vasalemman suurta hiekkakivilouhosta, josta tulee jokeen kuivatusoja. Kun joki on alittanut Keila–Riisipere rautatien, kääntyy se pohjoiseen kuin välttääkseen Vasalemmassa Kibunan, Rummun ja Vasalemman taajamat sekä vielä Ämarin lentokentän. Täällä siihen yhtyy suurin sivujoki Munalaskme oja, jonka valuma- alue on 139 km² eli 35 % Vasalemman jõen vesistön koko valuma-alueesta. Munalaskme ojan pituus on 24 kilometriä. Ojan mukana tulevat myös Hingu ojan sekä Orkjärve raban luonnonsuojelualueella sijaitsevan Laanemaa järven vedet. Lentokentän kodalla siihen yhtyy oikealta toiseksi suurin sivujoki Maeru oja ja lentokentän jälkeen siihen yhtyy oikealta Kloogan suoalueella () sijaitsevan Klooga järven laskuoja . Joki laskeekin tämän jälkeen Suomenlahteen, mutta kohtaa ennen sitä vielä vettä metrin verran nostavan pohjapadon . == Luontoarvoja == Joki on lohen, purotaimenen, taimenen ja harjuksen luontaisen lisääntymisalue. Lümandu allikad.JPG|Yksi Lümandun lähteistä, mistä joki saa alkunsa Ruila paisjärv.jpg|Ruilan patojärvi () Vasalemma sild.jpg|Silta Vasalemmassa Veskitamm Vasalemma jõel (Langa).jpg|Pohjapato Veskitammessa alajuoksulla == Lähteet == == Aiheesta muualla == * Laitsen pohjapato: valokuva * Estonian waterbodies: valokuvia, lisätty 21.7.2017 Luokka:Viron joet *
GP2 Britannian Grand Prix 2009

GP2 Britannian Grand Prix 2009 oli GP2-kauden 2009 neljäs osakilpailu, joka ajettiin 20.–21. kesäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa. Lauantain kilpailun voittoon ajoi Piquet GP -tallin kuljettaja Alberto Valerio. Sunnuntain kilpailun voitti ART Grand Prix -tallin Pastor Maldonado. Luokka:GP2-kausi 2009 Luokka:GP2 Britannian Grand Prix
GP2 Saksan Grand Prix 2009

GP2 Saksan Grand Prix 2009 oli GP2-kauden 2009 viides osakilpailu, joka ajettiin 11.–12. heinäkuuta Nürburgringin moottoriradalla Saksassa. Kilpailu ajettiin Formula 1:sten Saksan GP:n ohessa. Lauantain kilpailun voittoon ajoi ART Grand Prix -tallin kuljettaja Nico Hülkenberg. Sunnuntain kilpailun voitti myös Hülkenberg. == Aiheesta muualla == Luokka:GP2-kausi 2009 Luokka:GP2 Saksan Grand Prix
GP2 Unkarin Grand Prix 2009

GP2 Unkarin Grand Prix 2009 oli GP2-kauden 2009 kuudes osakilpailu, joka ajettiin 25.–26. heinäkuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa. Lauantain kilpailun voittoon ajoi ART Grand Prix -tallin kuljettaja Nico Hülkenberg. Sunnuntain kilpailun voitti iSport International -tallin Giedo van der Garde. Luokka:GP2-kausi 2009 Luokka:GP2 Unkarin Grand Prix
Game of Thrones (7. tuotantokausi)

Yhdysvaltalaisen televisiosarjan Game of Thronesin seitsemäs tuotantokausi alkoi Yhdysvalloissa HBO-kanavalla 16. heinäkuuta 2017. Sarja perustuu George R. R. Martinin fantasiakirjasarjaan Tulen ja jään laulu. Kausi sisältää edellisen kauden tapaan laajasti alkuperäistä materiaalia, mutta myös materiaalia julkaisemattomasta kuudennesta kirjasta The Winds of Winter. Aikaisemmista kausista poiketen kausi koostuu seitsemästä jaksosta kymmenen sijaan. Kausi on kuvattu pääosin Pohjois-Irlannissa, Espanjassa ja Islannissa. Sarjan pääosissa jatkavat muun muassa Peter Dinklage, Nikolaj Coster-Waldau, Lena Headey, Emilia Clarke ja Kit Harington. Sarjan uusia hahmoja näyttelevät muun muassa Jim Broadbent ja Tom Hopper. == Näyttelijät == ===Päärooleissa=== ===Sivuooleissa=== ==Jaksot== === Lohikäärmekivi (Dragonstone) === === Myrskysyntyinen (Stormborn) === === Kuningattaren Oikeus (The Queen’s Justice) === === Sodan saaliit (The Spoils of War) === === Itävartio (Eastwatch) === === Muurin tuolla puolen (Beyond the Wall) === === Lohikäärme ja Susi (The Dragon and the Wolf) === == Vastaanotto == Kauden ensimmäinen jakso ”Lohikäärmekivi” rikkoi HBO-kanavan katsojaennätyksiä. Jakso keräsi Yhdysvalloissa 10.11 miljoonaa katsojaa. == Lähteet == Luokka:Game of Thrones -tuotantokaudet
Böhmerwald

Böhmerwald () on laaja vuoristo, joka sijaitsee Tšekin, Saksan ja Itävallan rajalla. Korkeimmat huiput ovat Großer Arber Saksassa (1 456 m) ja Tšekin puolella sijaitseva Plöckenstein (1 378 m). Vanhaa metsäaluetta suojaavat kaksi kansallispuistoa, Baijerin metsän kansallispuisto Saksassa ja Šumavan kansallispuisto Tšekissä. == Lähteet == == Aiheesta muualla == *Discover Šumava Luokka:Saksan vuoristot Luokka:Itävallan maantiede Luokka:Tšekin maantiede Luokka:Saksan rajat Luokka:Itävallan rajat Luokka:Tšekin rajat Luokka:Baijerin maantiede
Olli Pekka Rissanen

Olli Petter (Olli Pekka) Rissanen (5. heinäkuuta 1885 Kaavi – 8. elokuuta 1953 Kaavi) oli suomalainen poliitikko. Rissanen toimi Maalaisliiton kansanedustajana vuosina 1930–1933 edustaen Kuopion läänin itäistä vaalipiiriä. Rissanen toimi myös Kaavin kunnanvaltuuston jäsenenä. Siviiliammatiltaan Rissanen oli maanviljelijä ja hän toimi viljelijänä Kaavilla vuodesta 1913. Hän oli myös kaivostöissä Yhdysvalloissa vuosina 1906–1913. Rissasen vanhemmat olivat talollinen Petter Rissanen ja Anna Katri Vartiainen. Rissasen puoliso vuodesta 1913 oli Maria Sofia Rissanen. == Lähteet == Luokka:Kansanedustajat Luokka:Suomen Keskustan poliitikot Luokka:Kaavin kunnanvaltuutetut Luokka:Pohjois-Karjalan vaalipiiri Luokka:Vuonna 1885 syntyneet Luokka:Vuonna 1953 kuolleet
Sainte-Suzanne-et-Chammes

Sainte-Suzanne-et-Chammes on Ranskan kunta Occitanien alueella Mayennen departementissa. Kunnan asukasluku vuonna 2014 oli 447. Se kuuluu Meslay-du- Mainen kantoniin Mayennen arrondissementissa. Kunta on muodostunut kahdesta kylästä, Sainte-Suzanne ja Chammes. Sainte-Suzanne kuuluu kauneimpien ranskalaiskylien järjestöön Les Plus Beaux Villages de France.List of The Most Beautiful Villages of France , Les plus beaux villages de France. Viitattu 19.7.2017. ==Lähteet== ==Aiheesta muualla== *Kunnan sivusto Luokka: Mayennen kunnat
Vouvant

Vouvant on Ranskan kunta Occitanien alueella Vendéen departementissa. Kunnan asukasluku vuonna 2014 oli 861. Se kuuluu La Châtaigneraien kantoniin Fontenay-le-Comten arrondissementissa. Vouvant kuuluu ainoana kylänä departementissaan kauneimpien ranskalaiskylien järjestöön Les Plus Beaux Villages de France.List of The Most Beautiful Villages of France , Les plus beaux villages de France. Viitattu 19.7.2017. ==Lähteet== ==Aiheesta muualla== Luokka: Vendéen kunnat
Matti Pitkänen (kansanedustaja)

Matti Pitkänen (22. marraskuuta 1885 Sortavalan mlk – 11. kesäkuuta 1958 Kitee) oli suomalainen poliitikko. Pitkänen toimi Maalaisliiton kansanedustaja vuosina 1922–1936 sekä 1939–1945 edustaen Viipurin läänin itäistä vaalipiiriä. Pitkänen toimi myös Sortavalan maalaiskunnan kunnanvaltuuston puheenjohtajana. Pitkänen kävi seminaarin harjoituskoulun ja puusepän koulun ja oli siviiliammatiltaan maanviljelijä. Pitkänen toimi käsityöläisenä ja maataloustöissä sukutilallaan ja itsenäisenä maanviljelijänä Sortavalan maalaiskunnassa vuoteen 1939 ja 1941–1944, Tuusulassa 1939–1941 ja Pornaisissa 1945–1949. Pitkänen toimi presidentin valitsijamiehenä vuosina 1937, 1940 ja 1943. Pitkäsen vanhemmat olivat maanviljelijä Pekka Pitkänen ja Anna Laapotti. Pitkäsen puoliso vuodesta 1905 oli Katri Helena Pitkänen. == Lähteet == Luokka:Kansanedustajat Luokka:Suomen Keskustan poliitikot Luokka:Sortavalan maalaiskunnan kunnanvaltuutetut Luokka:Viipurin läänin itäinen vaalipiiri Luokka:Vuonna 1885 syntyneet Luokka:Vuonna 1958 kuolleet
GP3 Valencian Grand Prix 2013

GP3 Valencian Grand Prix 2013 oli GP3-kauden 2013 toinen osakilpailu, joka ajettiin 16. kesäkuuta Valencia Circuitin moottoriradalla Espanjassa. Muista kauden kilpailusta poiketen sunnuntaina ajettiin kaksi kilpailua. Sunnuntain ensimmäisen kilpailun voittoon ajoi ART Grand Prix -tallin kuljettaja Conor Daly. Toisen kilpailun voitti MW Arden -tallin Robert Vișoiu. Luokka:GP3-kausi 2013
Østerdalen

Østerdalen (nimi tarkoittaa itäistä laaksoa) on Hedmarkin läänissä, Norjassa sijaitseva suuri laakso. Sen alueella sijaitsee myös samanniminen Norjan piiri. == Aiheesta muualla == *Österdalen; Nordisk familjebok 1904-1926, osa 34, sivu 205 Luokka:Norjan laaksot Luokka:Hedmarkin lääni
GP2 Saksan Grand Prix 2010

GP2 Saksan Grand Prix 2010 oli GP2-kauden 2010 kuudes osakilpailu, joka ajettiin 24.–25. heinäkuuta Hockenheimringin moottoriradalla Saksassa. Kilpailu ajettiin Formula 1:sten Saksan GP:n ohessa. Lauantain kilpailun voittoon ajoi Rapax -tallin kuljettaja Pastor Maldonado. Sunnuntain kilpailun voitti Barwa Addax Team -tallin Sergio Pérez. Luokka:GP2-kausi 2010 Luokka:GP2 Saksan Grand Prix
Profeetat

Profeetat oli suomalainen superduo, jonka muodostivat suomirap-artistit Elastinen ja Cheek. Yhtyeeltä julkaistiin kuusi singleä: ”Sinuhe”, ”Yhtäccii”, ”Jokainen kyynel”, ”EYO”, ”Pipefest” ja ”Lohikäärmeet”. Profeetat esiintyi Emma-gaalassa, loppuunmyydyllä Hartwall Arenalla ja useilla kotimaisilla festareill, kuten Ruisrockissa ja Suomipop Festivaalilla. Yhtyeen lavashow’ssa käytettiin videokuvaa, isoja screenejä, pyrotekniikkaa ja useita valoja. Profeetat kertoivat 13. syyskuuta 2017 pidetyn Elämä lapselle -konsertin olleen heidän viimeisensä. Vielä loppuvuodesta 2017 julkaistiin Profeetat- aiheinen albumi/DVD+Blu-ray Profeetat kävi täällä, mutta sen jälkeen yhtye lopetti.' Yhtyeen kappaletta ”Yhtäccii” on kritisoitu sen seksistiseksi ja misogyniseksi tulkitun sanoituksen vuoksi. == Diskografia == === Albumit === * === Singlet === * ”Sinuhe” (2016) * ”Yhtäccii” (2017) * ”Jokainen kyynel” (2017) * ”EYO” (mukana Nelli Matula, 2017) * ”Pipefest” (mukana Paleface, 2017) * ”Lohikäärmeet” (2017) == Lähteet == == Aiheesta muualla == * Profeetat Fullsteam * Jokainen kyynel virallinen musiikkivideo Luokka:Suomalaiset duot Luokka:Suomalaiset hip hop -yhtyeet
Mecklenburgin järvialue

Mecklenburgin järvialue sijaitsee Koillis-Saksassa, missä se alkaa Mecklenburg-Etu-Pommerin keskiosista ja rajautuu Brandenburgin osavaltioon etelässä. Alue on muodostunut mannerjäätiköiden vaikutuksesta Veiksel- jääkaudella, noin 12 000 vuotta sitten. Nykyään alueella on satoja järviä ja soita. Mecklenburgin järvialueella sijaitsee muun muassa Müritzin kansallispuisto, johon Saksan toiseksi suurin järvi Müritz kuuluu. Muita suojelualueita ovat Nossentin/Schwinz Heath ja Feldberg Lake District. == Lähteet == Luokka:Saksan järvet Luokka:Mecklenburg-Etu-Pommeri
Aneurin Barnard

Aneurin Barnard (s. 8. toukokuuta 1987 Ogwr, Mid Glamorgan, Wales) on walesilainen näyttelijä, joka on esiintynyt teatterissa, televisiossa ja elokuvissa. Hän voitti vuonna 2010 Olivier-palkinnon roolistaan Melchiorina musikaalissa Spring Awakening. ==Valikoitu filmografia== ===Elokuva=== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2011 Hunky Dory Hunky Dory Davey 2011 Powder Powder Miguel 2011 Ironclad Ironclad Aseenkantaja 2012 The Facility The Facility Adam 2012 Elfie Hopkins Elfie Hopkins Dylan Parker 2012 Citadel Citadel Tommy 2013 Mary Queen of Scots Mary Queen of Scots Darnley 2013 Trap for Cinderella Trap for Cinderella Jake 2013 The Truth About Emanuel The Truth About Emanuel Claude 2015 Legend Legend David Bailey 2017 Dunkirk Dunkirk Gibson 2017 Interlude in Prague Interlude in Prague Wolfgang Amadeus Mozart 2017 Bitter Harvest Bitter Harvest Mykola 2018 Dead In A Week Dead In A Week William 2019 The Goldfinch The Goldfinch Boris Pavlikovsky 2019 Radioactive Radioactive Paul Langevin 2019 David Copperfieldin elämä ja teot The Personal History of David Copperfield Steerforth ===Televisio=== Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Lisätietoja 2008 Sairaalaelämää Casualty Damien 1 jakso 2009 Tohtorit Doctors Chas Murdoch 1 jakso 2012 We'll Take Manhattan We'll Take Manhattan David Bailey Televisioelokuva 2013 Neiti Marple Agatha Christie’s Marple Robbie Hayman jakso "Ikiyö" 2013 Valkoinen kuningatar The White Queen Richard, Gloucesterin herttua 10 jaksoa 2013 Moonfleet Moonfleet John Trenchard Minisarja 2014 Cilla Blackin tarina Cilla Black Bobby Willis Minisarja 2015 The Scandalous Lady W The Scandalous Lady W Kapteeni George Bisset Televisioelokuva 2015 Killing Jesus Killing Jesus Jaakob Sebedeuksen poika Televisioelokuva 2016 Sota ja rauha War & Peace Boris Drubetskoj 6 jaksoa 2016 Thirteen Thirteen Tim Hobson Minisarja 2019 Midsomerin murhat Midsomer Murders Freddie Lamb 1 jakso 2019 Sherwood Sherwood Guy of Gisbourne (äänirooli) 10 jaksoa 2020 Barkskins Barkskins Hamish Goames 8 jaksoa ==Lähteet== ==Aiheesta muualla== * * Luokka:Walesilaiset näyttelijät Luokka:Olivier-palkinnon saajat‎ Luokka:Vuonna 1987 syntyneet Luokka:Elävät henkilöt
Sandvika

Sandvika on hallinnollinen keskus Bærumin kunnassa Norjassa. Se sijaitsee noin 15 km länteen Oslosta.Bærum; Gonorway.no == Lähteet == Luokka:Norjan kaupungit Luokka:Bærum Luokka:Norjan taajamat
Tšekkiläinen keittiö

Tšekkiläinen keittiö (tšekiksi: česká kuchyně) on saanut paljon vaikutteita naapurimaidensa keittiöstä. Tšekkiläinen ruoka on varsin lihapainotteista, kasvikset ja kala ovat jääneet vähemmälle huomiolle. Ruoka on myös varsin rasvapitoista, ja se sopii hyvin yhteen oluen kanssa. Suosituin liha on sianliha, joka kattaa noin puolet koko lihankulutuksesta. Myös naudan- ja broilerinlihaa syödään paljon. Tšekkiläisessä keittiössä tyypillisiä ovat monenlaiset kastikkeet, jotka voivat olla kerma-, tomaatti- tai lihaliemipohjaisia. Myös gulassi on suosittua. Alkuruokana syödään usein keittoa, joita on monenlaisia. Tšekissä syödään esimerkiksi liha-, kana-, herne-, linssi- ja perunakeittoa. Tšekissä syödään aterian lisukkeina tyypillisesti knöödeleitä (knedlíky), jotka voidaan valmistaa vehnäjauhoista tai perunoista. Knöödeli muotoillaan raa'asta hiivataikinasta pitkulaiseen muotoon ja kääritään puhtaan liinan sisään, missä se keitetään kypsäksi.https://www.google.ch/search?q=germkn%C3%B6del&client;=safari&biw;=1440&bih;=860&source;=lnms&tbm;=isch&sa;=X&ved;=0ahUKEwiiiceby7nPAhUBnRoKHZc7DgIQ_AUIBigB#tbm=isch&q;=serviettenkn%C3%B6del Knöödelistä leikataan lautaselle muutama kiekon muotoinen pala. Myös paistettu ja leivitetty juusto (smažený sýr) on suosittu ruokalaji. Se on tyypillisesti edamjuustoa, joka leivitetään jauhoissa, munassa ja leivänmuruissa, paistetaan ja tarjotaan tartarkastikkeen ja paistettujen perunoiden kera. Yleisiä jälkiruokia ovat muun muassa hedelmäknöödelit ja -piirakat sekä maitovanukkaat. Tšekissä juodaan asukasta kohden eniten olutta maailmassa. Tunnettuja tšekkiläisiä olutmerkkejä ovat muun muassa Kozel, Budweiser Budvar ja Pilsner Urquell. Väkevistä alkoholijuomista kuuluisimpia ovat Becherovka- likööri ja King of Spirits -absintti. Tšekissä valmistetaan myös Kofola- kolajuomaa, joka alun perin kehitettiin tšekkoslovakialaiseksi vaihtoehdoksi yhdysvaltalaiselle, "imperialistiselle" Coca-Colalle. ==Lähteet== *
Ansouis

Ansouis [ɑ̃swi] on Ranskan kunta Provence-Alpit-Riviera‎n alueella Vauclusen departementin eteläosassa. Kunnan asukasluku vuonna 2014 oli 1 086\. Ansouis kuuluu Pertuis’n kantoniin Aptin arrondissementissa. Lähin suurempi kaupunki on Aix-en-Provence noin 30 kilometriä etelään. Luberon-vuoriston kukkulalla sijaitseva, 1000-luvulla perustetun linnan ympärille kasvanut Ansouis kuuluu kauneimpien ranskalaiskylien järjestöön Les Plus Beaux Villages de France. Siihen kuuluu kuusi muutakin Vauclusen kylää.List of The Most Beautiful Villages of France , Les plus beaux villages de France. Viitattu 19.7.2017. ==Lähteet== ==Aiheesta muualla== Luokka: Vauclusen kunnat
Lourmarin

Lourmarin on Ranskan kunta Provence-Alpit-Riviera‎n alueella Vauclusen departementin eteläosassa. Kunnan asukasluku vuonna 2014 oli 1 145\. Lourmarin kuuluu Cheval-Blancin kantoniin Aptin arrondissementissa. Lähin suurempi kaupunki on Aix-en-Provence noin 40 kilometriä etelään. Grand Luberon- ja Petit Luberon -vuoriston erottavassa solassa sijaitseva Lourmarin kuuluu kauneimpien ranskalaiskylien järjestöön Les Plus Beaux Villages de France. Siihen kuuluu kuusi muutakin Vauclusen kylää.List of The Most Beautiful Villages of France , Les plus beaux villages de France. Viitattu 19.7.2017. ==Lähteet== ==Aiheesta muualla== Luokka: Vauclusen kunnat
Ménerbes

Ménerbes [menɛʁb] on Ranskan kunta Provence-Alpit-Riviera‎n alueella Vauclusen departementissa. Kunnan asukasluku vuonna 2014 oli 1 187\. Ménerbes kuuluu Cheval-Blancin kantoniin Aptin arrondissementissa. Lähin suurempi kaupunki on Aix-en-Provence noin 40 kilometriä etelään. Luberon-vuoristossa sijaitseva Ménerbes kuuluu kauneimpien ranskalaiskylien järjestöön Les Plus Beaux Villages de France. Siihen kuuluu kuusi muutakin Vauclusen kylää.List of The Most Beautiful Villages of France , Les plus beaux villages de France. Viitattu 19.7.2017. 1990-luvulla Ménerbes tuli tunnetuksi englantilaisen mainosmiehen Peter Maylen uutena asuinpaikkana, josta hän kirjoitti kirjan Vuosi Provencessa monine jatko-osineen ja niiden pohjalta tehtyine televisiosarjoineen.Peter Mayles Provence - Menerbes. See Provence -sivusto. Viitattu 21.7.2017. ==Lähteet== ==Aiheesta muualla== Luokka: Vauclusen kunnat
Roussillon (Vaucluse)

Roussillon on Ranskan kunta Provence-Alpit-Riviera‎n alueella Vauclusen departementin eteläosassa. Kunnan asukasluku vuonna 2014 oli 1 339\. Ménerbes kuuluu Aptin kantoniin Aptin arrondissementissa. Lähin suurempi kaupunki on departementin pääkaupunki Avignon noin 40 kilometriä länteen. Luberon- vuoristossa sijaitseva Roussillon kuuluu kauneimpien ranskalaiskylien järjestöön Les Plus Beaux Villages de France. Siihen kuuluu kuusi muutakin Vauclusen kylää.List of The Most Beautiful Villages of France , Les plus beaux villages de France. Viitattu 19.7.2017. ==Lähteet== ==Aiheesta muualla== Luokka: Vauclusen kunnat
Costello Music

Costello Music on skotlantilaisen rockyhtye The Fratellisin debyyttialbumi, joka julkaistiin syyskuussa 2006. Albumi ylsi Britannian albumilistalla parhaimmillaan toiselle sijalle ja Yhdysvaltain Billboard 200-listan sijalle 48. == Kappaleet == == Arvostelut == * Desibeli.net: * NME: 8/10 * Pitchfork: 5.5/10 * Soundi: == Lähteet == Luokka:Vuoden 2006 esikoisalbumit Luokka:The Fratellisin albumit
GP2 Britannian Grand Prix 2010

GP2 Britannian Grand Prix 2010 oli GP2-kauden 2010 viides osakilpailu, joka ajettiin 10.–11. heinäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa. Lauantain kilpailun voittoon ajoi Rapax -tallin kuljettaja Pastor Maldonado. Sunnuntain kilpailun voitti Barwa Addax Team -tallin Sergio Pérez. Luokka:GP2-kausi 2010 Luokka:GP2 Britannian Grand Prix
SEAT 133

SEAT 133 on SEATin vuosina 1974–1982 valmistama pieni takamoottorinen henkilöautomalli, joka korvasi SEAT 600:n. Auton tekniikka perustui SEAT 850:een, mutta koriltaan se muistutti Fiat 126- ja 127-malleja. Monilla markkinoilla mallia myytiin Fiat-merkkisenä. 133:n seuraajaksi tuli SEAT Panda. vasen|pienoiskuva|Fiat 133 == Lähteet == == Aiheesta muualla == 133 133 Luokka:B-segmentin autot Luokka:1970-luvun autot Luokka:1980-luvun autot
Here We Stand

Here We Stand on skotlantilaisen rockyhtye The Fratellisin toinen studioalbumi, joka julkaistiin kesäkuussa 2008. Albumi ylsi Britannian albumilistalla parhaimmillaan sijalle 5. ja Yhdysvaltain Billboard 200-listan sijalle 80. Here We Standilta julkaistiin singlenä kappaleet ”Mistress Mabel”, ”Look Out Sunshine!” ja ”A Heady Tale”. == Kappaleet == == Arvostelut == * Allmusic: * NME: 7/10 * Pitchfork: 3.6/10 == Lähteet == Luokka:Vuoden 2008 albumit Luokka:The Fratellisin albumit
Séguret

Séguret [seɡyʁɛ] on Ranskan kunta Provence-Alpit-Riviera‎n alueella Vauclusen departementissa. Kunnan asukasluku vuonna 2014 oli 843. Séguret kuuluu Vaison- la-Romainen kantoniin Carpentras’n arrondissementissa. Séguret’n kunnan länsirajan muodostaa Rhônen sivujoki Ouvèze. Lähimpiä isompia kaupunkeja ovat Orange parikymmentä kilometriä länsilounaaseen ja Avignon noin 40 kilometriä lounaaseen. Séguret kuuluu kauneimpien ranskalaiskylien järjestöön Les Plus Beaux Villages de France. Siihen kuuluu kuusi muutakin Vauclusen kylää.List of The Most Beautiful Villages of France , Les plus beaux villages de France. Viitattu 19.7.2017. ==Lähteet== ==Aiheesta muualla== Luokka: Vauclusen kunnat
Mickelsson

Mickelsson, Mickelson, Mikkelsson tai Mikkelson on sukunimi, joka on muun muassa seuraavilla henkilöillä: *Anders Mickelson (1939–1913), suomalainen kultaseppä *Anni Mikkelsson (s. 1987), suomalainen näyttelijä, käsikirjoittaja ja teatteriohjaaja *Brendan Mikkelson (s. 1987), kanadalainen jääkiekkoilija *Christian Mickelsson (s. 1984), ruotsalainen jääpalloilija *Eliel Mickelsson (1886–1963), suomalainen kansanedustaja (SDP) ja merikapteeni *George S. Mickelson (1941–1993), yhdysvaltalainen republikaanipoliitikko *Hannes Mikkelsson (s. 1989), suomalainen näyttelijä *Lasse Mikkelsson (s. 1957), suomalainen urheiluvalmentaja, liikuntavaikuttaja ja järjestöjohtaja *Meaghan Mikkelson (s. 1985), kanadalainen jääkiekkoilija *Phil Mickelson (s. 1970), yhdysvaltalainen golfaaja *Rauli Mickelsson (s. 1954), suomalainen politiikan tutkija *Tiina Mickelsson, suomalainen valokuvaaja *Tim Mikkelson (s. 1986), uusiseelantilainen rugbypelaaja *Tomi Mikkelsson (s. 1997), suomalainen jalkapallomaalivahti == Katso myös == * Michelson
Väinö Mäkinen

Väinö Oskari (V. O.) Mäkinen (25. tammikuuta 1915 Hämeenlinna – 9. huhtikuuta 1983 Hämeenlinna) oli suomalainen poliitikko. Mäkinen toimi SDP:n kansanedustajana vuosina 1966–1975 edustaen Hämeen läänin eteläistä vaalipiiriä. Mäkinen oli Riihimäen kaupunginjohtaja vuosina 1962–1974. Mäkinen toimi presidentin valitsijamiehenä vuonna 1968. Mäkinen kirjoitti ylioppilaaksi 1935 ja valmistui diplomi-insinööriksi 1942. Politiikan ulkopuolella Mäkinen toimi tie- ja vesirakennushallituksen lentokenttäosaston insinöörinä 1942–1945, Riihimäen kauppalaninsinöörinä 1945–1955, Riihimäen rakennusviraston johtajana 1955–1962 sekä yksityisenä rakennesuunnittelijana 1944–1955. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Riihimäen kaupunginjohtajat Luokka:Hämeen vaalipiiri Luokka:Suomalaiset insinöörit Luokka:Vuonna 1915 syntyneet Luokka:Vuonna 1983 kuolleet
GP2 Belgian Grand Prix 2010

GP2 Belgian Grand Prix 2010 oli GP2-kauden 2010 kahdeksas osakilpailu, joka ajettiin 28.–29. elokuuta Circuit de Spa-Francorchampsn moottoriradalla Belgiassa. Kilpailu ajettiin Formula 1:sten Belgian GP:n ohessa. Lauantain kilpailun voittoon ajoi Rapax -tallin kuljettaja Pastor Maldonado. Sunnuntain kilpailun voitti Barwa Addax Team -tallin Sergio Pérez. Luokka:GP2-kausi 2010 Luokka:GP2 Belgian Grand Prix
GP2 Unkarin Grand Prix 2010

GP2 Unkarin Grand Prix 2010 oli GP2-kauden 2010 seitsemäs osakilpailu, joka ajettiin 31. heinäkuuta.–1. elokuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa. Lauantain kilpailun voittoon ajoi Rapax -tallin kuljettaja Pastor Maldonado. Sunnuntain kilpailun voitti David Price Racing -tallin Giacomo Ricci. Luokka:GP2-kausi 2010 Luokka:GP2 Unkarin Grand Prix
GP2 Italian Grand Prix 2010

GP2 Italian Grand Prix 2010 oli GP2-kauden 2010 yhdeksäs osakilpailu, joka ajettiin 11.–12. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa. Lauantain kilpailun voittoon ajoi ART Grand Prix -tallin kuljettaja Sam Bird. Sunnuntain kilpailun voitti Racing Engineering -tallin Christian Vietoris. Luokka:GP2-kausi 2010 Luokka:GP2 Italian Grand Prix